# **Er klimaforandringerne skyld i, at de sulter på Afrikas Horn?**

Formålet med øvelsen er at undersøge hvor store klimaforandringer der har været på Afrikas Horn og om de kan være medvirkende årsag til at der opstår sult på Afrikas Horn.

1. Undersøg i et atlas, hvilket klima og plantebælte ligger Afrikas Horn i? NB: Du har undersøgt dette i en tidligere opgave
2. Hvorfor opstår der global opvarmning og klimaforandringer? Nævn de vigtigste årsager til global opvarmning, samt hvordan det kan påvirke klimaet (fx temperatur, nedbør, ekstreme vejrfænomener).

Benyt data fra NASA til at undersøge i hvilket omfang den globale opvarmning har ramt Afrikas Horn. Start animation med de globale temperaturdata nederst til højre på følgende hjemmeside: <https://climate.nasa.gov/vital-signs/global-temperature/>

1. I hvilket årti er den globale opvarmning tydelig på Afrikas Horn? Temperaturstigning er angivet med gullige/orange farver.
2. Hvor meget er temperaturen ved Afrikas Horn steget i løbet af de seneste 30 år?
3. Er den globale opvarmning større på Afrikas Horn end andre steder på kloden?
4. Vurder om den globale opvarmning allerede har indflydelse på om folk sulter på Afrikas Horn.

Benyt fremtidsscenarier fra NASA til at undersøge den global opvarmnings forventede effekt på temperatur og nedbør på Afrikas Horn i de næste årtier. Bemærk at der er flere animationer, som er baseret på forskellige fremtidsscenarier iht. forventet udledning af drivhusgasser.

* [Temperatur](https://svs.gsfc.nasa.gov/vis/a000000/a004100/a004105/)
* [Nedbør](https://svs.gsfc.nasa.gov/vis/a000000/a004100/a004106/)

1. Er der udsigt til at temperaturen vil stige yderligere på Afrikas Horn?
2. Er der udsigt til det vil komme til at regne mere eller mindre på Afrikas Horn ifølge NASAs fremtidsscenarier?
3. Hvordan stemmer disse fremtidsscenarier overens med den historiske udvikling af temperatur og nedbøren over Afrikas Horn, jf. figur 9.26 i bogen?
4. Vurder hvilken betydning den globale opvarmning vil få fremadrettet for sultproblemet på Afrikas Horn

Afslutningsvist kan du/i evt. se [denne film](https://www.youtube.com/watch?v=k0OFchuac-o) eller [denne](https://www.youtube.com/watch?v=Zh9kc343etk), som handler om klimaændringernes effekt på befolkningens levevilkår.

|  |
| --- |
| Gem jeres svar og data, så de kan indgå i besvarelsen af den overordnede problemstilling ”Hvorfor sulter de på Afrikas Horn?”  **HUSK:** *Jo bedre data – des bedre argumentation.* |